
Prológ


Južná Afrika, 1918.


Vpodvečer dvadsiateho prvého apríla tisícdeväťstoosemnásť sa vnenápadnej kaviarni štvrte Kensington vJohannesburgu stretli traja mladíci– najmladší Werner van der Merwe prednedávnom dovŕšil devätnásť, Henning Klopper mal dvadsaťdva aHans du Pleiss mal opár týždňov oslavovať dvadsiate prvé narodeniny. Zišli sa, aby plánovali oslavu, no ani sa im neprisnilo, že ich schôdzka vkaviarni vKensingtone sa zapíše do histórie. Vten večer ooslave nepadlo ani slovo. Henning Klopper prišiel snávrhom, ktorý zmenil celú juhoafrickú spoločnosť, ale vtedy ešte nemal ani poňatia orozsahu či dôsledkoch svojich ešte nevyzretých myšlienok.


Čo do povahy mali títo traja mladí muži pramálo spoločného, ale spájala ich zásadná skutočnosť– boli totiž Búri. Pochádzali ztroch ctihodných rodov, ktoré emigrovali do Južnej Afriky svlnou nemajetných holandských hugenotov vosemdesiatych rokoch sedemnásteho storočia. Len čo vkrajine narástol anglický vplyv apo čase dosiahol formu otvoreného utláčania, Búri sa vydali na dlhú púť do vnútrozemia, knekonečným pláňam Transvaalu aOranžu. Pre týchto troch mladíkov, avlastne pre všetkých Búrov, bola sloboda predpokladom na zachovanie kultúry ijazyka. Nezávislosť im garantovala, že nepríde kneželanému splynutiu snenávideným anglickým obyvateľstvom auž vôbec nie kzmiešaniu sčernochmi alebo sindickou menšinou, ktorá sa živila obchodovaním vprístavných mestách, akým bol Durban, Port Elizabeth či Kapské mesto.


Boli Búri anesmeli na to zabúdať. Boli na to hrdí. Odmalička vyrastali vtom, že sú vyvolený národ, no bola to taká samozrejmosť, že na každodenných stretnutiach vkaviarni sa otom zvyčajne nezhovárali. Bol to akýsi neviditeľný predpoklad ich spoločného priateľstva, dôvernosti, myšlienok apocitov.


Všetci traja boli zamestnaní vJuhoafrickej železničnej spoločnosti, takže po práci vždy skončili vkaviarni. Väčšinou sa rozprávali odievčatách, snoch obudúcnosti aj oprvej svetovej vojne, ktorá zmietala Európou, no vten deň bol Henning Klopper ponorený do svojich úvah. Jeho dvaja spoločníci naňho začudovane hľadeli, lebo väčšinou sa mu nezavreli ústa.


„Nie si náhodou chorý? Nemáš maláriu?“ divil sa Hans du Pleiss.


Henning Klopper pokrútil hlavou, no stále bol duchom neprítomný.


Hans du Pleiss mykol plecami aobrátil sa na Wernera van der Merweho: „Uvažuje, čo má spraviť, aby mu zvýšili plat zo štyroch na šesť libier mesačne.“


Traja mladíci totiž pravidelne diskutovali otom, ako presvedčiť svojich neochotných šéfov, aby ich lepšie finančne ohodnotili. Nepochybovali však otom, že vželezničnej spoločnosti to dotiahnu ďaleko, pretože oplývali sebavedomím, inteligenciou aenergiou. Jediným problémom bolo, že to podľa ich pevného presvedčenia išlo neobyčajne pomaly.


Henning Klopper sa načiahol po šálku kávy, odpil si,napravil si biely golier na košeli, pomaly si prehrabal upravené vlasy, uprostred predelené cestičkou, aspustil: „Porozprávam vám ojednej udalosti, ktorá sa prihodila pred štyridsiatimi rokmi.“


Werner van der Merwe naňho žmúril spoza okuliarov bez rámov: „Na to si primladý, Henning. Pamäť štyridsiatnika budeš mať až oosemnásť rokov.“


Henning Klopper zavrtel hlavou: „Nehovorím osvojich spomienkach. Nejde omňa ani omoju rodinu. Chcel som vám povedať oanglickom seržantovi Georgeovi Strattonovi.“


Hans du Pleiss sa zarazil uprostred zapaľovania cigary: „Odkedy ťa zaujímajú Angličania? Dobrý Angličan je mŕtvy Angličan, či už je to seržant, politik alebo banský predák.“


„Seržant George Stratton je už mŕtvy. Práve ojeho smrti som vám chcel povedať. Zomrel pred štyridsiatimi rokmi.“


Hans du Pleiss chcel opäť niečo namietnuť, no Werner van der Merwe mu položil ruku na plece: „Počkaj, nechaj ho dohovoriť.“


Henning Klopper si opäť odpil zkávy astarostlivo si utrel servítkou pery ariedke svetlé fúzy: „Stalo sa to vapríli tisícosemstosedemdesiatosem počas anglickej vojny proti vzbúreným africkým kmeňom.“


„Počas vojny, ktorú prehrali,“ dodal Hans du Pleiss, „len Angličania prehrajú sdivochmi. Pri Isandlwane aRorke´s Drift ukázali, na čo sú dobrí– akurát tak nechať sa zmasakrovať Krovákmi.“


„Neskáč mu do reči,“ zasiahol Werner van der Merwe.


„Stalo sa to pri rieke Buffalo, ktorú domorodci prezývajú Gongqo. Oddiel Mounted Rifles, ktorému Stratton velil, sa utáboril na otvorenom priestranstve pri rieke. Pred nimi sa tiahla hora, ktorej meno si nepamätám, aza ňou na nich čakala tlupa Xhosovcov, ale nebolo ich veľa amali mizerné zbrane, takže Strattonovi muži sa nemali čoho báť. Vyslaní zvedovia ich uistili, že sú neorganizovaní apripravujú sa na ústup. Strattonovi aostatným dôstojníkom mali navyše počas dňa poslať posily. Zničoho nič sa však Stratton rozlúčil so svojimi mužmi, hoci bol známy tým, že si za každých okolností zachovával chladnú hlavu. Vraj vyzeral, akoby mal vysokú horúčku. Napokon si pred všetkými strelil do hlavy. Mal dvadsaťšesť, čiže bol oštyri roky starší než ja.“


Henning Klopper sa zničoho nič odmlčal, akoby koniec príbehu prekvapil aj jeho. Hans du Pleiss vyfúkol dymové koliesko ačakal na pokračovanie, Werner van der Merwe luskol prstami na černocha, ktorý utieral stôl na opačnom konci kaviarne.


„To je celé?“ divil sa Hans du Pleiss.


„Áno, nestačí to?“


„Podľa mňa potrebujeme ešte kávu,“ zapojil sa Werner van der Merwe.


Krívajúci čašník sa uklonil, zapísal si objednávku astratil sa za krídlovými dverami do kuchyne.


„Prečo nám rozprávaš oanglickom seržantovi, ktorý dostal úpal azastrelil sa?“ nechápal Hans du Pleiss.


Henning Klopper naňho zarazene hľadel: „Naozaj tomu nerozumieš?“


Bol úprimne prekvapený, svoje počudovanie nehral ani nezveličoval. Keď naďabil na článok osmrti seržanta Strattona doma urodičov, okamžite ho oslovil, lebo vosude Strattona akoby sa zrkadlil jeho vlastný. Chvíľu nechápal, veď čo mohol mať spoločné so seržantom anglickej armády, ktorý stratil rozum apriložil si revolver na spánok?


Nezaujal ho ani tak opis jeho smrti, ako posledné riadky článku, kde sa kudalosti podstatne neskôr vyjadril vojak, očitý svedok. Seržant Stratton si vraj vposledný deň života bez prestávky mrmlal pod nos, akoby išlo ozaklínadlo: „Radšej si siahnem na život, ako by som zaživa padol do rúk Xhosovcov.“


Práve ktomuto prirovnal Henning Klopper život Búrov vJužnej Afrike, vktorej čoraz väčšmi dominovalo Anglicko. Akoby si zrazu uvedomil, že stojí pred rovnakým rozhodnutím ako seržant Stratton.


Nič nie je horšie, ako byť donútený žiť vpodmienkach, ktoré človek nemôže ovplyvniť. Celá moja rodina amôj ľud sa musí riadiť anglickými zákonmi,naša kultúra je celoplošne ohrozovaná organizovaným osočovaním asystematickými pokusmi ozlomenie apodrobenie. Najhoršie je, keď sa zpodriadenia stane zvyk ačlovek si ani nevšimne, že rezignácia mu vniká do žíl ako paralyzujúci jed. Vtedy ide oabsolútne podrobenie, lebo aj posledná nádej zomrela, vedomie potemnelo azačalo postupne odumierať.


Doteraz si tieto úvahy nechával pre seba, no všimol si, že Búri čoraz častejšie na zmienky oanglickom nepráve reagujú so zatrpknutosťou airóniou, akoby im chýbal hnev, ktorý bol kedysi ich prirodzenou vlastnosťou adonútil ich predkov bojovať proti Angličanom.


Kto im bude klásť odpor, keď nie jeho generácia? Kto bude brániť práva Búrov, ak nie on, Hans du Pleiss aWerner van der Merwe?


Príbeh oseržantovi Strattonovi mu vpodstate nepovedal nič nové, ale už sa nemohol pretvarovať. Radšej si siahnem na život, ako by som sa podriadil, no chcem žiť, takže musím eliminovať príčiny podriadenia, hovoril si.


Alternatívy boli veľmi jednoduché, nopritom nesmierne náročné.


Nevedel, prečo im oseržantovi Strattonovi rozprával práve vten deň, no zrazu nemohol dlhšie čakať, pretože dozrel ten správny čas. Počas podvečerov avečerov vkaviarninemohli už iba rojčiť aplánovať oslavy narodenín, lebo budúcnosť bola dôležitejšia. Angličania, ktorým sa vJužnej Afrike nepáčilo, mohli sa vrátiť do svojej rodnej zeme alebo vyhľadať iné základne vtakmer nekonečnom anglickom impériu, ale Henning Klopper aostatní Búri nemali na výber - pred dvestopäťdesiatimi rokmi spálili posledné mosty, zbavili sa náboženského prenasledovania anašli stratený raj, ktorým bola Južná Afrika. Zo začiatku trpeli, no potom nadobudli dojem, že sú vyvolený národ abudúcnosť ich čaká práve na južnom cípe afrického kontinentu. Budúcnosť alebo podriadenie, ktoré by znamenalo pomalé, no neúprosné vymieranie.


Starý čašník sa knim došuchtal stáckou, roztrasenými rukami odpratal použitý riad apoložil na stôl nové šálky akanvicu skávou. Henning Klopper si zapálil apozrel na kamarátov: „Nechápete, že stojíme pred rovnakým rozhodnutím ako seržant Stratton?“


Werner van der Merwe si zložil okuliare, aby ichočistil vreckovkou: „Musím na teba poriadne vidieť, Henning Klopper, aby som sa ubezpečil, že si to naozaj ty.“


Henninga Kloppera to nečakane rozčúlilo. Nechápal, ako je možné, že mu nerozumejú. Naozaj vtom bol sám?


„Nevidíte, čo sa deje okolo nás? Ak nebudeme brániť svoje právo byť Búrmi, kto to spraví za nás? Naozaj má byť náš ľud natoľko udupaný aoslabený, že nám neostane nič iné abudeme musieť nasledovať príklad Georgea Strattona?“


Werner van der Merwe pomaly pokrútil hlavou. Henning Klopper mal dojem, že vjeho hlase počuť mierne ospravedlňujúci sa tón: „Prehrali sme veľkú vojnu aje nás primálo. Vkrajine, ktorá kedysi patrila nám, sme dovolili Angličanom, aby sa rozmnožili. Musíme žiť bok po boku. Je nás málo ato sa nezmení, ani keby naše ženy rodili od rána do večera.“


„Nejde opočet. Dôležitá jeviera azodpovednosť,“ namietal rozrušený Henning Klopper.


„To nestačí,“ nedal sa Werner van der Merwe. „Už chápem, čo si chcel povedať asúhlasím stebou, aj ja si musím pripomínať svoj pôvod, ale ty si rojko. Situácia je iná atvoj mŕtvy seržant na nej nič nezmení.“


Hans du Pleiss ich pozorne počúval apofajčieval. Po chvíli oprel cigaru opopolník apremeral si Henninga Kloppera: „Máš niečo za lubom. Čo by sme podľa teba mali spraviť? Máme byť ako komunisti vRusku? Ozbrojiť sa avyštverať sa na Dračie vrchy ako partizáni? Zabudol si, že tu nežije len veľa Angličanov– náš spôsob žitia výrazne ohrozujú aj černošskí domorodci.“


„Tých sa báť nemusíme. Sú nám natoľko podriadení, že nás budú poslúchať na slovo. Vbudúcnosti budeme bojovať ovplyv sAngličanmi.“


Hans du Pleiss si odpil zkávy aprivolal postaršieho čašníka, ktorý stál ako soľný stĺp pri dverách do kuchyne. Až na starších mužov, ponorených do zdĺhavej šachovej partie, boli vkaviarni sami.


„Neodpovedal si na moju otázku, či ti napadlo niečo konkrétne.“


„Henning Klopper vždy prichádza sdobrými nápadmi, či už ide ozlepšenie organizácie zriaďovacích staníc pre Juhoafrickú železničnú spoločnosť alebo opaľovanie ženských,“ zapojil sa Werner van der Merwe.


„Možno,“ nadhodil Henning Klopper ausmial sa. Tešil sa, že kamaráti ho konečne počúvajú. Chcel sa im zdôveriť so svojimi úvahami, ktoré ho dlho ťažili, hoci ich nedotiahol do konca.


Pristúpil knim čašník.


„Tri poháre portského,“ zavelil Hans du Pleiss. „Je to síce nápoj, do ktorého sú po uši zamilovaní Angličania, no vyrábajú ho vPortugalsku.“


„Angličania vlastnia väčšinu liehovarov na výrobu portského,“ namietal Werner van der Merwe. „Tí prekliati Angličania sú všade.“


Čašník odpratával šálky kávy zo stola, no Werner van der Merwe sa pri rozprávaní tak rozohnil, že drgol do stola aprevrhol nádobu so šľahačkou. Časť znej sa ocitla na jeho košeli.


Pri stole sa rozhostilo ticho. Werner van der Merwe si premeral čašníka, náhle vstal, chytil ho za ucho abrutálne ním potriasol: „Zasral si mi košeľu.“


Vzápätí mu uštedril silné zaucho. Čašník sa zatackal amlčky odkríval do kuchyne po portské.


Werner van der Merwe si sadol autrel košeľu vreckovkou: „Nebyť Angličanov ačiernych, Afrika mohla byť rajom.“


„Zmeníme to!“ zastrájal sa Henning Klopper. „Staneme sa poprednými mužmi vželezničnom odvetví apoprednými Búrmi. Budeme pripomínať našim rovesníkom, čo sa od nich očakáva. Musíme získať stratenú hrdosť, nech Angličania vedia, že im neustúpime. Nie sme ako George Stratton, nevezmeme nohy na plecia.“


Potom sa odmlčal, kým čašník kládol na stôl tri poháre ado polovice naplnenú fľašu portského.


„Neospravedlnil si sa, kaffir.“


„Ospravedlňujem sa za svoju nešikovnosť,“ zajachtal čašník po anglicky.


„Nabudúce odpovedz po afrikánsky. Všetci anglicky hovoriaci kaffiri budú postavení pred súd azastrelení ako psi. Teraz vypadni!“


„Nech nás pozve na portské, veď ťa oblial, takže je len spravodlivé, keď ho zaplatí zvlastného vrecka,“ navrhol Hans du Pleiss.


„Rozumieš, kaffir?“


„Áno, samozrejme, zaplatím zaň.“


„S radosťou,“ pokračoval Werner van der Merwe.


„S radosťou zaň zaplatím,“ zopakoval čašník.


Keď opäť osameli, Henning Klopper nadviazal na predošlú debatu. Medzitým mu úplne vyšumel zhlavy incident sčašníkom: „Napadlo mi, že by sme mohli založiť združenie alebo klub, ktorý by bol, pochopiteľne, iba pre Búrov. Mohli by sme sa učiť onašej histórii. Angličtina by bola, samozrejme, zakázaná, povolený by bol iba náš jazyk. Mohli by sme spievať naše piesne, čítať našich autorov ajesť naše jedlo. Keby sme začali tu, vJohannesburgu, možno by sa to rozšírilo aj do Pretorie, Bloemfonteinu, King William´s Townu, Pietermaritzburgu aKapského mesta, jednoducho všade. Potrebujeme obrodenecké hnutie, aby sme si pripomenuli, že si nás nepodmania, že náš duch nezahynie, hoci naše telá umrú. Veľa ľudí podľa mňa čaká práve na toto.“


Vzápätí nadvihli čaše.


„Výborný nápad, no dúfam, že sem-tam budeme mať čas aj na naše krásne ženušky,“ zažartoval Hans du Pleiss.


„Pravdaže, všetko bude ako doteraz, až na to, že dáme nášmu životu nový zmysel,“ uistil ho Henning Klopper. Hovoril slávnostne, priam pateticky, no vtom momente mal dojem, že robí niečo správne. Jeho slová totiž vsebe skrývali veľké myšlienky, ktoré boli rozhodujúce pre budúcnosť Búrov. Prečo by teda nemali znieť oslavne?


„Mohli by byť členkami združenia aj ženy?“ skúsil Werner van der Merwe.


Henning Klopper zavrtel hlavou: „Združenia sú pre mužov. Ženy tam nemajú čo robiť. Tak to bolo vždy.“


Pripili si. Henningovi kamaráti sa už vtom momente správali, akoby záchrana čohosi, čo stratili vo vojne pred šestnástimi rokmi, bol ich nápad, no neprekážalo mu to, práve naopak– uľavilo sa mu, že vtom nie je sám.


„Určite si už premyslel názov, stanovy, volebný poriadok aformy stretávania,“ pokračoval Hans du Pleiss.


„Na to je priskoro. Musíme si to poriadne premyslieť. Práve včasoch, keď treba rýchlo prinavrátiť Búrom sebavedomie, je dôležité zachovať si chladnú hlavu, inak by nám hrozilo, že zlyháme - ato sa nesmie stať. Angličania sa rozčúlia abudú robiť všetko, aby nám včinnosti zabránili. Dohodnime sa, že rozhodnutia prijmeme do troch mesiacov. Dovtedy môžeme naďalej diskutovať, veď sa tu stretávame každý deň, takže sem pozveme našich známych, aby sme si vypočuli ich názor, ale vprvom rade musíme zistiť, či sme pripravení obetovať niečo pre náš ľud.“


Henning Klopper sa vzápätí odmlčal aprezrel si kamarátov: „Začína byť neskoro. Pôjdem sa navečerať domov. Pokračujeme zajtra.“


Hans du Pleiss rozlial zvyšky portského avstal: „Pripime si na seržanta Georgea Strattona. Ukážme neporaziteľnosť Búrov na príklade mŕtveho Angličana.“


Kamaráti vstali azdvihli čaše.


Starý africký čašník ich pozoroval zprítmia kuchynských dverí. Vhlave ho ťažila bolesť zneprávosti, ktorej bol vystavený, ale vedel, že to prejde, lepšie povedané, že ju utlmí zabudnutie aže na druhý deň opäť obslúži týchto troch mladých mužov.




Piateho júna tisícdeväťstoosemnásť založil Henning Klopper sHansom du Pleissom, Wernerom van der Merwem askupinou priateľov združenie Mladá Južná Afrika.


Keď sa opár rokov združenie rapídne rozrástlo, Henning Klopper navrhol premenovať ho na Bratstvo. Už sa knemu nepripájali iba dvadsaťpäťroční mladíci, no ženy mali členstvo stále zakázané. Knajväčšej zmene však prišlo vpodvečer dvadsiateho šiesteho augusta tisícdeväťstodvadsaťjeden vhoteli Carlton vJohannesburgu, kde bolo rozhodnuté otom, že Bratstvo bude tajným združením siniciačnými obradmi ajeho členovia budú neochvejne chrániť práva vyvoleného národa vJužnej Afrike, ktorá je ich domovinou aktorej budú jedného dňa vládnuť bez obmedzení. Bratstvo malo obklopovať ticho ajeho členovia mali pôsobiť vutajení.




Otridsať rokov získalo Bratstvo nezanedbateľný vplyv na juhoafrickú spoločnosť. Nik sa nemohol stať prezidentom, ak nebol jeho členom alebo nemal jeho požehnanie, nik nemohol zastávať významný post, lebo Bratstvo sa skrývalo za každým vymenovaním apovýšením. Kňazi, sudcovia, profesori, majitelia denníkov, politici, všetci primoci boli bez výnimky členmi Bratstva, prisahali mu vernosť azložili prísahu ododržiavaní mlčanlivosti.


Bez tejto organizácie by sa nikdy neujal apartheid, prijatý vroku tisícdeväťstoštyridsaťosem, no prezident Ján Smuts so svojou stranou neváhali sjeho zavedením ani sekundu. Kým ich podporovalo Bratstvo, vzťahy medzi takzvanými nižšími rasami abielou nadriadenou triedou mohli regulovať systémom agresívnych zákonov apredpisov, ktoré raz anavždy garantovali vývoj podľa predstavy Búrov. Každý predsa vychádzal ztoho, že môže existovať iba jeden vyvolený národ.




Vroku tisícdeväťstošesťdesiatosem oslavovalo Bratstvo päťdesiate výročie založenia. Henning Klopper, ktorý žil ako jediný zo zakladateľov zroku tisícdeväťstoosemnásť, zakončil prejav týmito slovami: „Rozumieme plnou silou nášho vedomia, aké sily sa tu dnes, medzi týmito štyrmi stenami zišli? Ukážte mi organizáciu, ktorá má vAfrike väčší vplyv. Ukážte mi organizáciu, ktorá má väčší vplyv kdekoľvek na svete!“




Ku koncu sedemdesiatych rokov sa však vplyv Bratstva na juhoafrickú politiku dramaticky oslabil. Apartheid, ktorý staval na systematickom potláčaní čiernych afarebných ľudí vkrajine, pomaly chradol vdôsledku svojej absurdity. Liberálni belosi totiž už nezvládali mlčky pozorovať blížiacu sa katastrofu, no hlavne čierna afarebná väčšina toho mala dosť. Neznesiteľnosť apartheidu prekročila hranice, pribúdalo odporcov akonfrontácia sa neúprosne blížila.


Vtom čase sa však začali zameriavať na budúcnosť iné skupiny Búrov. Vyvolený ľud sa nesmel podriadiť, radšej mal vymrieť, ako by si sadol za jeden stôl sAfričanom či človekom inej farby pleti. Fanatické posolstvo nezmizlo ani sobmedzeným vplyvom Bratstva.




Vroku tisícdeväťstodeväťdesiat prepustili zväzenia na ostrove Robben politického väzňa Nelsona Mandelu. Strávil tam takmer tridsať rokov.




Vnajväčšej tajnosti sa vtedy stretla úzka skupinka mužov scieľom prevziať zodpovednosť za budúcnosť Búrov. Títo muži nemali zľutovania. Domnievali sa, že touto úlohou ich poveril Boh. Nesmeli sa nikomu podriadiť, ale ani nasledovať príklad seržanta Georgea Strattona.


Boli ochotní akýmikoľvek prostriedkami chrániť právo, ktoré považovali za sväté.


Vtajnosti sa dohodli, že vyvolajú občiansku vojnu, ktorá sa bude môcť skončiť iba jedným spôsobom– zničujúcim krvavým kúpeľom.




Vteň deň zomrel Henning Klopper vo veku deväťdesiatich štyroch rokov. Vposlednom čase sa mu často snívalo, že splynul so seržantom Georgeom Strattonom. Zakaždým sa prebudil vtmavej spálni skropajami potu na čele. Zdalo sa mu totiž, že si namieril pištoľ na spánok. Mal už síce svoj vek anesledoval dianie okolo, no pochopil, že nové časy mu budú navždy cudzie. Ako ležal vtme, predstavoval si budúcnosť, no tma bola príliš hustá apodchvíľou ho sužovala úzkosť. Vo vzdialenom sne videl, ako hovorí kamarátom zmladosti ozodpovednosti za budúcnosť Búrov vkaviarni vKensingtone.


Aj vsúčasnosti znepokojovalo mladých Búrov to isté presvedčenie. Vyvolený národ sa nikomu nepodriadi anikdy neopustí svojich.


Napriek tomuto nepokoju zomrel Henning Klopper vpresvedčení, že jeho nástupcovia nebudú nasledovať príklad seržanta Georgea Strattona pri rieke Gongqo vapríli tisícosemstosedemdesiatosem.


Národ Búrov sa ani za svet nikomu nepodriadi.

